सड़क हादसे के दौरान एक व्यक्ति की मौत
शहरके विभिन्न इलाके में हुए सड़क हादसे में एक व्यक्ति की मौत हो गई। थाना सिटी राजपुरा इलाके में हुए हादसे में मरने वाले की पहचान ओम प्रकाश के रूप में हुई है। पुलिस ने एंबुलेंस की टक्कर से मारे गए ओम प्रकाश के दोस्त विजय कुमार निवासी बाजवा कॉलोनी की कंप्लेंट पर आरोपी ड्राइवर को नामजद किया है। वहीं, कार की टक्कर से बाइक सवार गुरजीत सिंह निवासी गांव मारिया जख्मी हो गया। गुरजीत की कंप्लेंट पर आरोपी कार ड्राइवर जगमोहन सिंह को नामजद किया है।
मारपीटकरने वाले पर केस दर्ज : पातड़ांके धानक बस्ती वार्ड-8 वासी जगपाल सिंगला ने एक व्यक्ति को अपनी दुकान के आगे जूस की रेहड़ी लगाने से रोका तो उसने मारपीट की। जगपाल के मुताबिक वो उसे दुकान के आगे जूस की रेहड़ी लगाने से रोकता था तो वे उसके साथ रंजिश रखने लगे। एक दिन उन्होंने उसके साथ घेरकर मारपीट कर दी। पुलिस ने टिक्कू, पवन कुमार वासी धानक बस्ती पातड़ां के खिलाफ केस दर्ज कर लिया है। उधर, थाना खेड़ी गंडिया इलाके में पुरानी तकरार को लेकर मारपीट करने वाले काका सिंह, गुरसेवक सिंह, वरिंदर सिंह के खिलाफ मामला दर्ज हुआ है। आरोपियों ने त्रिलोचन सिंह निवासी गांव नरड़ू को पीटा था।
कुत्तेका कत्ल करने वाले नामजद : थानाबख्शीवाला इलाके में कुछ लोगों ने एक कुत्ते का कत्ल कर दिया। खेतों में रखे इस कुत्ते के मालिक बेअंत सिंह निवासी गांव लुबाणा ने पुलिस को कंप्लेंट कर दी। पड़ताल के बाद पुलिस ने आरोपी राजिंदर सिंह वासी रोहटी खास, विक्की वासी आदर्श कॉलोनी नाभा सहित गुरविंदर सिंह वासी गांव अगौल के खिलाफ केेस दर्ज कर लिया है। खेतों में कुत्ते के भौंकने से गुस्साए इन लोगों ने मिलकर कुत्ते को पीटकर मार डाला था।
आदर्शकॉलोनी से चोरी, केस दर्ज : थानासिविल लाइन के अंतर्गत आदर्श कॉलोनी में ताला तोड़कर कुछ लोगों ने घर का सामान चोरी कर लिया है। घर की मालकिन शिवानी भारद्वाज ने सिविल लाइन थाने में शिकायत की है कि उसके घर का ताला तोड़कर चोर घर के सामान चोरी करके ले गए। आरोपी एक बैटरी, दो सिलेंडर, एक एलसीडी चुराकर ले गए हैं। पुलिस ने केस दर्ज कर जांच शुरू कर दी है। वहीं, जुल्का थाना इलाके में ट्रैफिक में बाधा बनने पर ट्रैक्टर ट्राली चालक अमरीक सिंह को नामजद किया है।
नाका तोड़ भागने वाला कार ड्राइवर गिरफ्तार, नशा बरामद
पटियाला | थानासिविल लाइन के अंतर्गत गुरुद्वारा श्री दुखनिवारण साहिब के पास पुलिस नाका तोड़ भाग रही एक कार से नशीला पदार्थ बरामद हुआ है। ड्राइवर ने जैसे ही कार भगानी चाही तो पीछे खड़ी अन्य कारों से टकरा गया। भाग रही कार से 900 मिली. नशीला पदार्थ मिलने पर आरोपियों को गिरफ्तार कर लिया है। आरोपियों की पहचान गुरप्रीत सिंह वासी न्यू बिशन नगर पटियाला रणजीत सिंह वासी रूपाहेड़ी जिला संगरूर के रूप में हुई है।
bho_Deva hin_Deva hin_Deva hin_Deva hin_Deva bho_Deva hin_Deva